REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/317-16

20. decembar 2016. godine

B e o g r a d

Z A P I S N I K

17. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 20. DECEMBRA 2016. GODINE

 Sednica je počela u 17,01 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Vesna Nikolić-Vukajlović, Bajro Gegić, Krsto Janjušević, Jelena Žarić-Kovačević, Aleksandra Majkić, Aleksandar Marković, zamenik člana Srbislava Filipovića, Jasmina Obradović, zamenik člana Vesne Marković, Petar Petrović, Miroljub Stanković i Bojan Torbica.

 Sednici nisu prisustvovali članovi Odbora: Neđo Jovanović, Zoran Krasić, Balint Pastor, Saša Radulović, Gordana Čomić i Dejan Šulkić, kao ni njihovi zamenici.

 Na predlog predsednika Odbora, većinom glasova (sa osam glasova za, jednim uzdržanim i dvoje nije glasalo) je usvojen predložen dnevni red

D n e v n i r e d:

 1. Razmatranje Predloga za donošenje autentičnog tumačenja odredbe člana 48. Zakona o izvršenju i obezbeđenju ("Službeni glasnik RS", broj 106/15), koji je podneo narodni poslanik dr Aleksandar Martinović;

 2. Razmatranje Predloga za donošenje autentičnog tumačenja odredaba člana 1, člana 5. stav 1. i člana 53. st. 1. i 2. Zakona o eksproprijaciji ("Službeni glasnik RS", br. 53/95, 23/01-SUS, 20/09 i 55/13-US), koji je podnela Vlada.

 Prva tačka dnevnog reda. Razmatranje Predloga za donošenje autentičnog tumačenja odredbe člana 48. Zakona o izvršenju i obezbeđenju ("Službeni glasnik RS", broj 106/15), koji je podneo narodni poslanik dr Aleksandar Martinović.

 Odbor je razmotrio Predlog za donošenje autentičnog tumačenja odredbe člana 48. Zakona o izvršenju i obezbeđenju ("Službeni glasnik RS", broj 106/15), koji je podneo narodni poslanik dr Aleksandar Martinović.

 Odbor je ocenio da je Predlog za donošenje autentičnog tumačenja opravdan, pripremio Predlog autentičnog tumačenja i odlučio da ga dostavi Narodnoj skupštini po hitnom postupku.

Odbor je ovu odluku doneo većinom glasova (sa deset glasova za i jednim uzdržanim).

Za predstavnika Odbora u Narodnoj skupštini određen je Đorđe Komlenski, predsednik Odbora.

 Druga tačka dnevnog reda. Razmatranje Predloga za donošenje autentičnog tumačenja odredaba člana 1, člana 5. stav 1. i člana 53. st. 1. i 2. Zakona o eksproprijaciji ("Službeni glasnik RS", br. 53/95, 23/01-SUS, 20/09 i 55/13-US), koji je podnela Vlada.

 Odbor je razmotrio Predlog za donošenje autentičnog tumačenja odredaba člana 1, člana 5. stav 1. i člana 53. st. 1. i 2. Zakona o eksproprijaciji ("Službeni glasnik RS", br. 53/95, 23/01-SUS, 20/09 i 55/13-US), koji je podnela Vlada.

 Odbor je ocenio da je Predlog za donošenje autentičnog tumačenja opravdan, pripremio Predlog autentičnog tumačenja i odlučio da ga dostavi Narodnoj skupštini po hitnom postupku.

Odbor je ovu odluku doneo većinom glasova (sa deset glasova za i jedan nije glasao).

Za predstavnika Odbora u Narodnoj skupštini određen je Đorđe Komlenski, predsednik Odbora.

Sednica je završena u 17,04 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski